|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 08.12. – 14.12.2023 г. (50-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 137 случая на заразни заболявания, от които:

1. Грип и остри респираторни заболявания (ОРЗ) - 88 случая.

Общата заболяемост от грип и ОРЗ за областта е 121,72 %оо. Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 24 | 28 | 15 | 21 | - | 88 | 121,72 %оо |

1. 46 регистрирани случая на заболели от COVID-19. Заболяемост за областта за 14 дни на 100000 жители към 18.12.2023г. – 40,04 %000 при 35,75 %000 за РБългария.
2. 3 случая на въздушно-капкова инфекция – скарлатина.
3. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ - 74.

Извършени са епидемиологични проучвания на регистрирани заразни болести - 49 бр.

Лабораторни изследвания - 368 бр. проби с 18 положителни резултата: 98 бр. паразитологични проби с 2 положителни резултата, 65 бр. околна среда, 123 бр. серологични проби с 3 положителни резултата и 82 бр. бързи антегенни тестове с 13 бр. положителни резултата.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 19 проверки, от които 8 бр. на лечебни заведения за болнична помощ, 8 бр. по Медико диагностична дейност на лечебни заведения за извънболнична помощ. Проверени са 3 ЛЗ по медико-статистическа дейност. Няма установени нарушения.

Подготвени и изпратени документи за регистрация на ЛЗ към Изпълнителна Агенция Медицински надзор на 1 ЛЗ.

Подготвени и изпратени документи за промяна в обстоятелствата към Изпълнителна Агенция Медицински надзор на 1 ЛЗ

Издадени заповеди за промяна на състава на ЛКК- 1 бр.

Приети и обработени жалби – 4 бр.

За периода в РКМЕ са приети и обработени 144 медицински досиета, извършени са 93 справки, изготвени са 154 преписки и 89 бр. МЕД за протокола за ТП на НОИ, проверени са 79 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **6** проектни документации, издадени са **2** здравни заключения и **4** становища по процедурите на ЗООС. Регистрирани са **6** обекта с обществено предназначение.

През периода са извършени общо **9 основни проверки** по текущия здравен контрол. Реализираните **насочени проверки са** **общо 8: 5** от тях са извършени във връзка с контрола по тютюнопушенето и продажбата на алкохол; **2** – контрол върху ДДД-мероприятията; **1 -** по спазване забраната за употреба на диазотен оксид (райски газ).

Извършени са проверки, придружени с измерване на фактори на средата (микроклимат, шум и осветление) в училища и детски градини в община Ген. Тошево и гр. Добрич.

**Лабораторен контрол:**

Питейни води: физико-химичен и микробиологичен контрол – **9** бр.проби –съответстват.

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: в **6** бр. обекта (детски заведения и училища) са извършени **184** бр. измервания на микроклимат, шум и осветление – съответстват на нормативните изисквания.

**Дейности по профилактика на болестите и промоция на здравето (ПБПЗ):**

Проведени са **5** лекции и **4** обучения с обхванати **198** лица в детски и учебни заведения на територията на гр. Добрич, при провеждането, на които са предоставени **70** бр. здравно-образователни материали, дейността е по: Национална програма за подобряване на майчиното и детско здраве (2021-2030 г.). Оказани са **5** методични дейности на **10** лица (медицински специалисти и педагози).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **08.12. – 14.12.2023 г.** по чл. 56 от Закона за здравето са извършени **4** проверки в 4 обекта (1 детско и учебно заведение, 3 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*